pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-อนุทิน เปิดศูนย์ไตเทียม รพ.ลำดวน จ.สุรินทร์ ผู้ป่วยฟอกไตได้ไม่ต้องข้ามอำเภอ
วันศุกร์ที่ 4 มีนาคม 2565
อนุทิน เปิดศูนย์ไตเทียม รพ.ลําดวน จ.สุรินทร์ ผู้ป่วยฟอกไตได้ไม่ต้องข้ามอําเภอ
รองนายกรัฐมนตรีและรัฐมนตรีว่าการกระทรวงสาธารณสุข เปิดศูนย์ไตเทียม โรงพยาบาลลําดวน จังหวัดสุรินทร์ ช่วยเพิ่มการเข้าถึงบริการฟอกไตให้กับผู้ป่วยในอําเภอและใกล้เคียง ไม่ต้องไปรับบริการโรงพยาบาลจังหวัด ลดค่าใช้จ่ายในการเดินทางของประชาชน
วันนี้ (4 มีนาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหาร ร่วมเปิดศูนย์ไตเทียม โรงพยาบาลลําดวน จังหวัดสุรินทร์ และกล่าวว่า โรคไตเรื้อรังเป็นปัญหาสุขภาพที่สําคัญของระบบสาธารณสุข เนื่องจากผู้ป่วยมีแนวโน้มเพิ่มขึ้นต่อเนื่อง โดยเฉพาะในเขตภาคอีสานที่ประชาชนมีพฤติกรรมการบริโภครสเค็ม กระทรวงสาธารณสุขจึงสนับสนุนให้มีการพัฒนาระบบบริการสําหรับผู้ป่วยโรคไต เพิ่มหน่วยบริการฟอกไตให้ผู้ป่วยเข้าถึงการดูแลรักษามากขึ้น รวมถึงผลักดันให้การฟอกไตด้วยเครื่องเข้าสู่ชุดสิทธิประโยชน์ของ สปสช.โดยไม่ต้องเสียค่าใช้จ่ายเพิ่มครั้งละ 1,500 บาทอีกต่อไป และสามารถรับบริการได้ทุกโรงพยาบาลที่มีหน่วยบริการ ทําให้ผู้ป่วยได้เข้าถึงบริการสะดวกมากขึ้น ช่วยลดภาระค่าใช้จ่าย รวมถึงยกระดับการบริการสาธารณสุขของประเทศ
สําหรับจังหวัดสุรินทร์ ปี 2565 มีผู้ป่วยไตวายเรื้อรัง 21,098 ราย เป็นผู้ป่วยไตวายระยะสุดท้าย ที่ต้องฟอกไตด้วยเครื่องไตเทียม 953 ราย มีหน่วยให้บริการบําบัดทดแทนไตด้วยเครื่องไตเทียม 6 แห่ง ได้แก่ โรงพยาบาลสุรินทร์ โรงพยาบาลสังขะ โรงพยาบาลดอนตูมโรงพยาบาลศีขรภูมิ โรงพยาบาลปราสาท โรงพยาบาลค่ายวีรวัฒน์โยธิน และโรงพยาบาลเอกชนอีก 1 แห่ง โรงพยาบาลลําดวนได้เปิดศูนย์ไตเทียมโดยร่วมลงทุนกับภาคเอกชนมีจํานวน 12 เตียง รองรับผู้ป่วยได้ 36 คนต่อวัน ให้บริการวันอาทิตย์ถึงวันศุกร์ ตั้งแต่เวลา 06.00-19.30 น.วันละ 3 รอบ โดยมีอายุรแพทย์ทั่วไป โรงพยาบาลลําดวน เป็นผู้ดูแลมาตรฐานการให้บริการ และอายุรแพทย์โรคไตของโรงพยาบาลสุรินทร์ เป็นที่ปรึกษา ช่วยอํานวยความสะดวกประชาชนในอําเภอลําดวนและอําเภอข้างเคียงลดค่าใช้จ่ายในการเดินทาง และลดความแออัดของโรงพยาบาลสุรินทร์
************************************** 4 มีนาคม 2565
รัฐบาลไทย-ข่าวทำเนียบรัฐบาล-“อลงกรณ์” เดินหน้าพัฒนาเรือประมง ผนึกศูนย์พัฒนาการประมงแห่งเอเชียตะวันออกเฉียงใต้
วันพฤหัสบดีที่ 31 มีนาคม 2565
“อลงกรณ์” เดินหน้าพัฒนาเรือประมง ผนึกศูนย์พัฒนาการประมงแห่งเอเชียตะวันออกเฉียงใต้
“อลงกรณ์” เดินหน้าพัฒนาเรือประมง ผนึกศูนย์พัฒนาการประมงแห่งเอเชียตะวันออกเฉียงใต้ ร่วมสมาคมประมงไทยพัฒนาเทคโนโลยีการจับปลา ยึด “เรือฝึกปลาลัง” เป็นต้นแบบ มุ่งลดต้นทุนแรงงาน-พลังงาน
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะกรรมการฟื้นฟูและพัฒนาศักยภาพการประมงไทยเข้าเยี่ยมชมเรือฝึก"ปลาลัง"ณศูนย์พัฒนาการประมงแห่งเอเชียตะวันออกเฉียงใต้(SEAFDEC)จ.สมุทรปราการโดยมีนายบัญชาสุขแก้วนายประพันธ์ลีปายะกุลรองอธิบดีกรมประมงนางมาลินีสมิทธิ์ฤทธีเลขาธิการศูนย์พัฒนาการประมงแห่งเอเชียตะวันออกเฉียงใต้MR.Koichi Hondaจากรัฐบาลญี่ปุ่นนายพิชัยแซ่ลิ้มนายกสมาคมประมงสมุทรปราการและกรรมการสมาคมการประมงแห่งประเทศไทยและเจ้าหน้าที่ศูนย์พัฒนาการประมงฯกรมประมงให้การต้อนรับพร้อมทั้งรับฟังการบรรยายสรุปเกี่ยวกับวัตถุประสงค์ของโครงการเรือฝึก"ปลาลัง"
ทั้งนี้เรือฝึก“ปลาลัง”เดิมเป็นเรือประมงอวนล้อมจับและได้รับการพัฒนาปรับปรุงให้เป็นเรือฝึกประมงอวนลากในปี2564ด้วยงบประมาณสนับสนุนจากกรมประมงและรัฐบาลญี่ปุ่นภายใต้งบประมาณJapanese Trust Fundในหัวข้อโครงการResponsible Fishing Technology and Practiceให้เป็นเรือฝึกประมงตัวอย่างในการพัฒนาปรับปรุงเครื่องมือทําการประมงเพื่อช่วยลดต้นทุนในการประกอบอาชีพด้วยการใช้เทคโนโลยีที่เหมาะสมและใช้พลังงานเชื้อเพลิงอย่างคุ้มค่าลดผลกระทบต่อสิ่งแวดล้อมและแหล่งทําการประมงรวมถึงภาวะโลกร้อน(Low Impact and Fuel Efficient)นอกจากนี้ยังมีเป้าหมายสําคัญในการยกระดับความเป็นอยู่และสุขอนามัยที่ดีของลูกเรือบนเรือประมงเสริมสร้างความปลอดภัยการทํางานในทะเลการส่งเสริมและให้ความสําคัญในด้านการเก็บรักษาคุณภาพสัตว์น้ําบนเรือประมงทั้งแบบสดและมีชีวิต(Fresh & Life Fish)อย่างถูกสุขลักษณะเพื่อให้สัตว์น้ําที่จับได้สามารถคงความสดลดการสูญเสียและขายได้ราคาดีเป็นที่ต้องการของตลาด
ในการนี้นายอลงกรณ์ได้เสนอแนะให้ศูนย์ซีฟเดคและกรมประมงบูรณาการความร่วมมือกับศูนย์เทคโนโลยีเกษตรและนวัตกรรม(AIC)ในการนําเทคโนโลยีและเครื่องจักรกลมาใช้ในการพัฒนาเรือประมงของไทยต่อยอดจากแนวทางการพัฒนาเรือฝึก“ปลาลัง”ซึ่งถือว่าเป็นต้นแบบที่ดีขอให้สมาคมการประมงเข้ามาร่วมกันพัฒนาปรับปรุงเรือประมงของไทยมุ่งเป้า1จังหวัด1ลํา
จากนั้นนายอลงกรณ์และคณะได้เยี่ยมชมเรือปลาฝึกลังเรือจุฬาภรณ์และเรือมหิดลพร้อมทั้งให้กําลังใจกรรมการสมาคมประมงเจ้าหน้าที่กรมประมงและลูกเรือก่อนที่เรือฝึกปลาลังจะออกทําการลากอวนในอ่าวไทยตอนบนช่วงบ่ายวันนี้
รัฐบาลไทย-ข่าวทำเนียบรัฐบาล-รฟม. รวมพลังน้ำใจ สู้ภัย COVID-19 มอบข้าวสารและอาหารแห้งให้กับแรงงานก่อสร้าง
วันศุกร์ที่ 9 กรกฎาคม 2564
รฟม. รวมพลังน้ําใจ สู้ภัย COVID-19 มอบข้าวสารและอาหารแห้งให้กับแรงงานก่อสร้าง
โครงการรถไฟฟ้าสายสีชมพู สายสีเหลือง และสายสีส้ม
วันนี้ (9 กรกฎาคม 2564) การรถไฟฟ้าขนส่งมวลชนแห่งประเทศไทย (รฟม.) โดย นายกิตติกร ตันเปาว์ รองผู้ว่าการ (วิศวกรรมและก่อสร้าง) รฟม. ในฐานะผู้อํานวยการโครงการ พร้อมด้วย นางสาวจิรฐา วัฒนประดิษฐ์ ผู้จัดการโครงการด้านประชาสัมพันธ์และชุมชนสัมพันธ์ จัดกิจกรรมเพื่อสังคม “รฟม. รวมพลังน้ําใจ สู้ภัย COVID-19” ส่งมอบข้าวสาร และอาหารแห้ง รวมมูลค่ากว่า 300,000 บาท เพื่อนําไปช่วยเหลือแรงงานก่อสร้างโครงการรถไฟฟ้าที่อยู่ในความรับผิดชอบ โดยมี นายวิฑูรย์ สลิลอําไพ บริษัท ซิโน-ไทย เอ็นจิเนียริ่ง แอนด์ คอนสตรัคชั่น จํากัด (มหาชน) ผู้รับเหมาก่อสร้างโครงการรถไฟฟ้าสายสีชมพู ช่วงแคราย – มีนบุรี นายชลิต รัตนวิสาลนนท์ บริษัท ซิโน-ไทย เอ็นจิเนียริ่ง แอนด์ คอนสตรัคชั่น จํากัด (มหาชน) ผู้รับเหมาก่อสร้างโครงการรถไฟฟ้าสายสีเหลือง ช่วงลาดพร้าว - สําโรง นายโชตินัย ชวดฉิม บริษัท ยูนิค เอ็นจิเนียริ่ง แอนด์ คอนสตรัคชั่น จํากัด (มหาชน) นายบุญรักษ์ สุวรรณานนท์ กิจการร่วมค้า ซีเคเอสที และนายกมล มหาผล บริษัท อิตาเลียนไทย ดีเวล๊อปเมนต์ จํากัด (มหาชน) ผู้รับเหมาก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) เป็นผู้แทนรับมอบ หลังจากนี้ โครงการรถไฟฟ้าทั้ง 3 สาย จะนําข้าวสารและอาหารแห้งดังกล่าว กระจายไปยังแคมป์ก่อสร้างทั้งหมดของโครงการโดยเร็วที่สุด เพื่อช่วยบรรเทาความเดือดร้อนของแรงงานก่อสร้างในช่วงสถานการณ์การแพร่ระบาดของเชื้อไวรัส COVID-19 ซึ่งเป็นเหตุจําเป็นให้ต้องมีการปิดแคมป์คนงานและสถานที่ก่อสร้างชั่วคราว ระหว่างวันที่ 28 มิถุนายน 2564 จนถึง 27 กรกฎาคม 2564 ตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 25) ลงวันที่ 26 มิถุนายน 2564 ข้อ 2 การควบคุมและป้องกันการแพร่ระบาดในกลุ่มแรงงานก่อสร้างเขตพื้นที่กรุงเทพมหานครและปริมณฑล และประกาศของกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่ 34) ลงวันที่ 27 มิถุนายน 2564
ทั้งนี้ รฟม. และทุกโครงการจะยังคงดําเนินมาตรการต่างๆ ให้มีความเข้มข้นและรัดกุมอย่างต่อเนื่อง รวมถึงให้ความร่วมมือและปฏิบัติตามมาตรการของภาครัฐอย่างเคร่งครัด เพื่อควบคุมการแพร่ระบาดของเชื้อไวรัส COVID-19 ตลอดจนเป็นการแสดงความรับผิดชอบต่อสังคมส่วนรวมและสร้างความเชื่อมั่นให้แก่ประชาชน ควบคู่ไปกับการดูแลและให้ความช่วยเหลือที่จําเป็นแก่ผู้ปฏิบัติงานทุกภาคส่วน จนกว่าสถานการณ์การแพร่ระบาดของเชื้อไวรัส COVID-19 จะกลับสู่ภาวะปกติ ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-SME D Bank จัดโปรแกรมพัฒนาเอสเอ็มอีไทยตลอดเดือน เม.ย. 65 หนุนเสริมศักยภาพ สร้างรายได้ ขยายตลาด ยกระดับธุรกิจ
วันจันทร์ที่ 4 เมษายน 2565
SME D Bank จัดโปรแกรมพัฒนาเอสเอ็มอีไทยตลอดเดือน เม.ย. 65 หนุนเสริมศักยภาพ สร้างรายได้ ขยายตลาด ยกระดับธุรกิจ
SME D Bank เดินหน้าภารกิจธนาคารเพื่อเอสเอ็มอีไทย จัด 6 โปรแกรมพัฒนาเสริมแกร่งตลอดเดือน เม.ย.65 ช่วยเสริมศักยภาพ เพิ่มรายได้ ขยายตลาด และยกระดับธุรกิจ สามารถปรับตัวลดผลกระทบจากปัจจัยภายนอก
นายโมกุล โปษยะพิสิษฐ์ รองกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากสถานการณ์โควิด-19 รวมถึง สถานการณ์ระหว่างรัสเซียกับยูเครน ที่ยังไม่มีความชัดเจน ส่งผลกระทบต่อเศรษฐกิจไทย ดังนั้น SME D Bank ธนาคารเพื่อเอสเอ็มอีไทย สนับสนุนผู้ประกอบการเอสเอ็มอีไทยเพิ่มศักยภาพสามารถปรับตัว รับมือการเปลี่ยนแปลงได้อย่างรวดเร็ว ด้วยการจัดโปรแกรมพัฒนายกระดับธุรกิจ ช่วยเสริมศักยภาพ เพิ่มรายได้ ขยายตลาด ตลอดเดือนเมษายน 2565 ประกอบด้วย
1.โครงการ “E-learning SME D Academy” สิทธิพิเศษสําหรับลูกค้า SME D Bank มอบความรู้การทํา Content พร้อมช่วยโปรโมทสินค้าผ่านสื่อของ SME D Bank เช่น ถ่ายภาพและวิดีโอโปรโมทสินค้า อีกทั้ง พาจับคู่ธุรกิจ (Business Matching) สามารถแจ้งความประสงค์เข้าร่วมได้ตลอดเดือน เม.ย. 2565
2.สัมมนาออนไลน์ “Live ให้ปัง CF ไม่สะดุด กับระบบดูดออเดอร์ Upmesh” สอนการดึงดูดลูกค้าจากการไลฟ์สดผ่าน Facebook และ Instagram รวมถึงแนะนําแพลตฟอร์มที่จะช่วยบริหารจัดการสต็อก จัดวันที่ 5 เม.ย.2565 เวลา 13.00-15.30 น.
3.สัมมนาออนไลน์ “ถูกและดีมีจริงกับ SME D Bank” (Re-Startธุรกิจ พลิกฟื้นท่องเที่ยวไทย) พบกับการถ่ายทอดประสบการณ์จากผู้เชี่ยวชาญด้านการท่องเที่ยว รู้แนวโน้มการท่องเที่ยวหลังโควิด-19 พร้อมเดินหน้าสร้างชุมชนต้นแบบ “โครงการเบตงหมื่นล้าน” จัดวันที่ 7 เม.ย.2565 เวลา 13.00-15.00 น.
4.สัมมนาออนไลน์ “สมุนไพรไทย สร้างธุรกิจไกลถึงต่างแดน” แนะนําการพัฒนาและยกระดับสมุนไพรไทยสู่ตลาดต่างประเทศ จัดวันที่ 21 เม.ย.2565 เวลา 13.00-16.30 น.
5.เวิร์คช้อป “Workshop เปิดตลาดออนไลน์ เพิ่มยอดขายปังกับ Thailandpostmart.com” แนะนําเครื่องมือนําสินค้าส่งผ่านไปรษณีย์ไทยถึงมือผู้บริโภค จัดวันที่ 25 เม.ย.2565 เวลา 13.30- 15.30 น.
6.หลักสูตร “SME Scale Up to Digital Transformation” มอบความรู้ยกระดับธุรกิจ พร้อมรับมือการเปลี่ยนแปลงที่เกิดขึ้นจากเทคโนโลยีดิจิทัล เปิดรับสมัครตั้งแต่วันนี้จนถึง 10 เม.ย. 2565
ลูกค้า SME D Bank และผู้ประกอบการเอสเอ็มอีทั่วไปที่สนใจ สมัครเข้าร่วม ฟรี! สมัครและสอบถามข้อมูลเพิ่มเติมได้ที่ฝ่ายพัฒนาและสนับสนุนผู้ประกอบการ โทร.02-265-3775 , 02-265-4100 หรือ Call CENTER 1357
รัฐบาลไทย-ข่าวทำเนียบรัฐบาล-หน่วยงานรัฐนำร่องผนึกกำลังแก้หนี้ SME ด้อยคุณภาพเรื้อรัง เงินต้นรวม 8 พันล้านบาท
วันจันทร์ที่ 29 สิงหาคม 2565
หน่วยงานรัฐนําร่องผนึกกําลังแก้หนี้ SME ด้อยคุณภาพเรื้อรัง เงินต้นรวม 8 พันล้านบาท
หน่วยงานรัฐนําร่องผนึกกําลังแก้หนี้ SME ด้อยคุณภาพเรื้อรัง เงินต้นรวม 8 พันล้านบาท
วันที่ 29 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลที่มุ่งส่งเสริมและดูแลผู้ประกอบการเอสเอ็มอีให้เข้าถึงสภาพคล่อง และที่มีปัญหาหนี้ด้อยคุณภาพ (NPLs)ให้ฟื้นกลับมาเดินหน้าทางธุรกิจต่อได้ ทางธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank และ บริษัท บริหารสินทรัพย์สุขุมวิท จํากัด (บสส.) หรือ SAM ได้ลงนามบันทึกความเข้าใจเพื่อความร่วมมือทางธุรกิจในรูปแบบหน่วยงานรัฐกับหน่วยงานรัฐ (G To G) เป้าหมายเพื่อช่วยเหลือและแก้ปัญหาให้ผู้ประกอบการเอสเอ็มอีกลุ่มหนี้ด้อยคุณภาพ ให้สามารถกลับมาพลิกฟื้น อยู่รอด และเติบโตอย่างมีคุณภาพ ซึ่งจะเป็นประโยชน์ต่อภาพรวมเศรษฐกิจของประเทศต่อไป
นางสาวรัชดา กล่าวด้วยว่า ความร่วมมือดังกล่าว ถือเป็นเป็นครั้งแรกของภาครัฐที่ร่วมบูรณาการให้ความช่วยเหลือผู้ประกอบการที่เป็นหนี้อย่างยาวนาน โดยจะนําร่องช่วยกลุ่มหนี้ด้อยคุณภาพที่มีหลักประกันที่เกิดขึ้นก่อนปี 2558 เงินต้นรวม ประมาณ 8,000 ล้านบาท และเมื่อผู้ประกอบการเอสเอ็มอีผ่านกระบวนการแก้ปัญหาต่าง ๆ จาก บสส. แล้ว ทาง ธพว. พร้อมต่อยอดผ่านกระบวนการด้านการเงิน และการพัฒนา ในโครงการไม่ทิ้งใครไว้ข้างหลัง เช่น การปรับโครงสร้างหนี้ ลดวงเงินผ่อนชําระเหมาะสมกับความสามารถในการชําระหนี้ และเติมทุนใหม่เสริมสภาพคล่อง นําไปใช้บริหารจัดการธุรกิจ ซื้อวัตถุดิบ เพิ่มกําลังการผลิต หรือสร้างมาตรฐาน เป็นต้น
“รัฐบาลเชื่อมั่นในศักยภาพของเอสเอ็มอีไทย และตระหนักถึงความสําคัญของการเป็นกลไกขับเคลื่อนเศรษฐกิจ สําหรับเอสเอ็มอีที่ประสบปัญหาหนี้ด้อยคุณภาพมาเป็นเวลานาน หากได้รับโอกาสได้เจรจาปรับโครงสร้างหนี้ และการช่วยเหลือฟื้นฟูบนเงื่อนไขที่ผ่อนปรนอย่างเหมาะสม ผู้ประกอบการจะสามารถกลับมาเดินหน้าธุรกิจได้อีกครั้ง ซึ่งจะดีต่อการจ้างงานและการขยายตัวทางเศรษฐกิจในภาพรวมอย่างแน่นอน” นางสาวรัชดา กล่าว
รัฐบาลไทย-ข่าวทำเนียบรัฐบาล-กสร. จับมือ ปส. ลงนาม MOU มุ่งยกระดับความปลอดภัยทางรังสีในสถานประกอบกิจการ
วันเสาร์ที่ 4 กันยายน 2564
กสร. จับมือ ปส. ลงนาม MOU มุ่งยกระดับความปลอดภัยทางรังสีในสถานประกอบกิจการ
กรมสวัสดิการและคุ้มครองแรงงานลงนามบันทึกข้อตกลงความร่วมมือ (MOU) ทางวิชาการว่าด้วยความปลอดภัยทางรังสีในสถานประกอบกิจการ ร่วมกับสํานักงานปรมาณูเพื่อสันติ มุ่งยกระดับความปลอดภัยทางรังสีในสถานประกอบกิจการเพื่อให้เกิดความปลอดภัยทั้งต่อลูกจ้าง ประชาชน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวหลังลงนามบันทึกข้อตกลงความร่วมมือทางวิชาการว่าด้วยความปลอดภัยทางรังสีในสถานประกอบกิจการ ร่วมกับสํานักงานปรมาณูเพื่อสันติ (ปส.) ผ่านระบบออนไลน์ เมื่อวันที่ 3 กันยายน 2564 ว่า นายสุชาติ ชมกลิ่น รัฐมนตรีว่าการกระทรวงแรงงาน ได้กําหนดเป้าหมายในการขับเคลื่อนนโยบาย Safety Thailand โดยดําเนินการความร่วมมือกับหน่วยงานต่างๆ เพื่อยกระดับการกํากับดูแลและการดําเนินการด้านความปลอดภัย อาชีวอนามัยของแรงงานและของประเทศไทยให้ยั่งยืน การลงนามบันทึกข้อตกลงความร่วมมือทางวิชาการว่าด้วยความปลอดภัยทางรังสีในสถานประกอบกิจการ ร่วมกับสํานักงานปรมาณูเพื่อสันติ (ปส.) ในครั้งนี้ เพื่อผสานความร่วมมือระหว่างกรมสวัสดิการและคุ้มครองแรงงานกับสํานักงานปรมาณูเพื่อสันติ ทั้งด้านวิชาการ ด้านกฎหมาย ด้านการพัฒนาบุคลากร ด้านระบบฐานข้อมูล เพื่อสนับสนุน แลกเปลี่ยนและบูรณาการข้อมูลเกี่ยวกับการบริหารจัดการด้านแรงงานในสถานประกอบกิจการที่ครอบครองและใช้งานวัสดุกัมมันตรังสีและเครื่องกําเนิดรังสี รวมทั้งข้อมูลรายงานการตรวจสอบความปลอดภัยของสถานประกอบกิจการ อีกทั้งการติดตามข้อมูลแนวโน้มการจ้างแรงงาน เพื่อเฝ้าระวังการเลิกจ้างแรงงานและการละทิ้งวัสดุกัมมันตรังสีและเครื่องกําเนิดรังสีในการครอบครอง และทําให้เกิดการแปลงสภาพสารกัมมันตรังสีและเครื่องกําเนิดรังสี ซึ่งจะเป็นอันตรายกับประชาชนและสิ่งแวดล้อม และด้านการกํากับดูแลความปลอดภัยและจัดการเหตุฉุกเฉินทางรังสี
อธิบดี กสร. กล่าวเพิ่มเติมว่า การลงนามความร่วมมือในครั้งนี้ ถือเป็นการบูรณาการของสองหน่วยงานภาครัฐในการขับเคลื่อนนโยบาย Safety Thailand เพื่อเสริมสร้างความร่วมมือและประสานงานระหว่างกัน ในการพัฒนาความปลอดภัยทางรังสีในสถานประกอบกิจการของประเทศไทยในทุก ๆ มิติ ทั้งนี้ หากมีข้อสงสัยเกี่ยวกับความปลอดภัย อาชีวอนามัย และสภาพแวดล้อมในการทํางาน สามารถติดต่อสอบถามได้ที่กองความปลอดภัยแรงงาน กรมสวัสดิการและคุ้มครองแรงงาน โทร 02 448 9128-39 หรือโทรศัพท์สายด่วน 1546 หรือ 1506 กด 3
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” พอใจ สถานการณ์ติดเชื้อโควิด-19 ในไทยทรงตัว เป็นสัญญาณดีมีแนวโน้มลดลง อาจพิจารณาสถานการณ์อีกครั้งในที่ประชุม ศบค. พรุ่งนี้ (20 ม.ค. 65)
วันพุธที่ 19 มกราคม 2565
โฆษกรัฐบาลเผย “นายกฯ” พอใจ สถานการณ์ติดเชื้อโควิด-19 ในไทยทรงตัว เป็นสัญญาณดีมีแนวโน้มลดลง อาจพิจารณาสถานการณ์อีกครั้งในที่ประชุม ศบค. พรุ่งนี้ (20 ม.ค. 65)
โฆษกรัฐบาลเผย “นายกฯ” พอใจ สถานการณ์ติดเชื้อโควิด-19 ในไทยทรงตัว เป็นสัญญาณดีมีแนวโน้มลดลง อาจพิจารณาสถานการณ์อีกครั้งในที่ประชุม ศบค. พรุ่งนี้ (20 ม.ค. 65)
วันที่ 19 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจ สถานการณ์การติดเชื้อโควิด-19 ทรงตัว เป็นสัญญาณที่ดีว่าอาจมีแนวโน้มลดลง ย้ําเชื้อโอมิครอนสามารถติดได้รวดเร็ว ขอให้ทุกคนปฏิบัติตามมาตรการสาธารณสุขอย่างเคร่งครัด ยืนยันระบบสาธารณสุขมีความพร้อมและเพียงพอต่อการรักษาแน่นอน โดยผู้มีอาการน้อยให้เน้นรักษาด้วย Home Isolation และ Community Isolation ก่อน
โฆษกประจําสํานักนายกรัฐมนตรี กล่าวว่า สถานการณ์การติดเชื้อในวันนี้ พบว่ามีผู้ติดเชื้อโควิด-19 รายใหม่ 7,122 ราย จําแนกเป็น ผู้ติดเชื้อในประเทศ 6,950 ราย และผู้ป่วยมาจากต่างประเทศ 172 ราย ผู้เสียชีวิต 12 ราย ผู้ที่กําลังรักษาตัว 81,602 ราย และมียอดผู้ที่หายป่วยกลับบ้านแล้ว 7,460 ราย ทําให้มียอดผู้ป่วยยืนยันสะสมตั้งแต่ 1 ม.ค. 65 จํานวน 121,498 ราย จํานวนผู้ที่หายป่วยสะสมจํานวน 72,869 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. - 17 ม.ค. 2565 รวม 110,663,601 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 51,831,768 ราย ผู้ได้รับวัคซีนเข็มที่ 2 สะสม 47,676,337 ราย ผู้ได้รับวัคซีนเข็มที่ 3 สะสม 10,507,085 ราย และผู้ได้รับวัคซีนเข็มที่ 4 สะสม 648,393 ราย
“นายกรัฐมนตรีสนับสนุนข้อเสนอต่าง ๆ ที่ให้ประชาชนจะสามารถใช้ชีวิตได้อย่างปกติสุขมากที่สุด ภายหลังประเมินแล้วเห็นว่าสถานการณ์มีแนวโน้มที่ดีขึ้น โดยรัฐบาลจะทําการประเมินสถานการณ์อีกครั้งในการประชุม ศบค. ชุดใหญ่ ในวันที่ 20 ม.ค. นี้ ซึ่งเป็นการประเมินในรอบ 20 วัน ภายหลังเทศกาลปีใหม่ เพื่อปรับหามาตรการที่เหมาะสมกับสถานการณ์ โดยคํานึงถึงความปลอดภัยของประชาชนเป็นสําคัญ ย้ําขอความร่วมมือประชาชนป้องกันตนเองอย่างเคร่งครัด เพื่อนําไปสู่การผ่อนคลายมาตรการต่าง ๆ ที่อาจพิจารณาได้เร็วขึ้น” นายธนกร กล่าว
รัฐบาลไทย-ข่าวทำเนียบรัฐบาล-กรมทางหลวงชนบท เดินหน้าพัฒนาเส้นทางสนับสนุนภารกิจโครงการหลวงกว่า 500 กิโลเมตร
วันอังคารที่ 19 เมษายน 2565
กรมทางหลวงชนบท เดินหน้าพัฒนาเส้นทางสนับสนุนภารกิจโครงการหลวงกว่า 500 กิโลเมตร
มุ่งบรรเทาความเดือดร้อนด้านการเดินทางและการขนส่งให้ประชาชนอย่างต่อเนื่อง ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดําเนินโครงการพัฒนาเส้นทางในพื้นที่ศูนย์พัฒนาโครงการหลวงตั้งแต่ปี 2555 - 2565 จํานวน 47 โครงการ รวมระยะทางกว่า 521 กิโลเมตร มุ่งบรรเทาความเดือดร้อนในการคมนาคมขนส่งและการเดินทางของประชาชนในทุกฤดูกาล พร้อมสนับสนุนภารกิจมูลนิธิโครงการหลวงอย่างต่อเนื่องเพื่อยกระดับคุณภาพชีวิตของเกษตรกรชาวไทยภูเขา
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จากที่กระทรวงคมนาคมได้มอบหมายให้ ทช. ดําเนินการพัฒนาเส้นทางสนับสนุนโครงการหลวง เนื่องจากพื้นที่ส่วนใหญ่ตั้งอยู่บนภูเขาสูงชันเส้นทางส่วนใหญ่เป็นถนนลูกรัง ส่งผลให้เกิดความยากลําบากในการขนส่งพืชผลทางการเกษตรและบางเส้นทาง ไม่สามารถใช้สัญจรได้เลยในช่วงฤดูฝน ทช. จึงได้เริ่มดําเนินการพัฒนาเส้นทางในเขตพื้นที่ของศูนย์พัฒนา  โครงการหลวงตั้งแต่ปี 2555 เป็นต้นมา โดยกําหนดมาตรฐานถนนหลวงภูเขาเพื่อใช้ประกอบเป็นแนวทาง ในการดําเนินงานให้มีความเหมาะสมกับลักษณะภูมิประเทศและคํานึงถึงผลกระทบต่อพื้นที่ป่าอนุรักษ์ เพื่อมุ่งบรรเทาความเดือดร้อนในการเดินทางและการขนส่งให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มุ่งยกระดับมาตรฐานโครงข่ายคมนาคมให้มีความสะดวกปลอดภัย เพื่อพัฒนาคุณภาพชีวิตประชาชน พร้อมทั้งสนับสนุนภารกิจของมูลนิธิโครงการหลวงและการท่องเที่ยวเชิงธรรมชาติควบคู่ไปด้วย โดยมีโครงการที่ดําเนินการแล้วเสร็จไปแล้ว จํานวน 43 โครงการ ระยะทาง 457.151 กิโลเมตร งบประมาณทั้งสิ้น 2,794.167 ล้านบาท อาทิ ถนนสายบ้านแม่แฮน้อย - บ้านแม่สะงะใต้ ตําบลแม่นาจร อําเภอแม่แจ่ม จังหวัดเชียงใหม่ และถนนทางเข้าศูนย์พัฒนาโครงการหลวงเลอตอ อําเภอแม่ระมาด จังหวัดตาก อําเภออมก๋อย จังหวัดเชียงใหม่ ในปัจจุบันมีโครงการที่อยู่ระหว่างดําเนินการก่อสร้าง จํานวน 4 โครงการ ประกอบด้วย
1. โครงการก่อสร้างถนนสายแยกทางหลวงแผ่นดินหมายเลข 1009 - บ้านขุนยะ ตําบลบ้านหลวง อําเภอจอมทอง จังหวัดเชียงใหม่ ระยะทาง 17.611 กิโลเมตร งบประมาณ 135.5 ล้านบาท
2. โครงการก่อสร้างถนนสายแยกทางหลวงแผ่นดินหมายเลข 1009 - บ้านแม่แอบ ตําบลบ้านหลวง อําเภอจอมทอง จังหวัดเชียงใหม่ ระยะทาง 10.985 กิโลเมตร งบประมาณ 85.205 ล้านบาท
3. โครงการก่อสร้างถนนสายแยกทางหลวงแผ่นดินหมายเลข 1009 - ศูนย์วิจัยโครงการหลวงขุนห้วยแห้ง ตําบลบ้านหลวง อําเภอจอมทอง จังหวัดเชียงใหม่ ระยะทาง 18.744 กิโลเมตร งบประมาณ 162.298 ล้านบาท
4. โครงการก่อสร้างถนนสายแยกทางหลวงแผ่นดินหมายเลข 118 - บ้านทุ่งยาว (ช่วงที่ 2) ตําบลแม่เจดีย์ใหม่ อําเภอเวียงป่าเป้า จังหวัดเชียงราย ระยะทาง 16.875 กิโลเมตร งบประมาณ 108.7 ล้านบาท
นับเป็นอีกหนึ่งภารกิจสําคัญของ ทช. ที่ได้มีส่วนร่วมสนับสนุนภารกิจของมูลนิธิโครงการหลวง โดยการพัฒนางานทางในโครงข่ายให้มีความสะดวกรวดเร็วและปลอดภัยมากยิ่งขึ้น เพื่อส่งเสริมการพัฒนาด้านอาชีพและยกระดับชีวิตความเป็นอยู่ของประชาชนให้ดีขึ้นอย่างยั่งยืนต่อไป
รัฐบาลไทย-ข่าวทำเนียบรัฐบาล-นายกรัฐมนตรีสักการะพระบรมราชานุสาวรีย์สมเด็จพระนเรศวรมหาราช พร้อมผูกผ้าพระเจดีย์ยุทธหัตถี เพื่อความเป็นสิริมงคลในโอกาสเดินทางตรวจราชการ จ.กาญจนบุรี
วันพฤหัสบดีที่ 4 สิงหาคม 2565
นายกรัฐมนตรีสักการะพระบรมราชานุสาวรีย์สมเด็จพระนเรศวรมหาราช พร้อมผูกผ้าพระเจดีย์ยุทธหัตถี เพื่อความเป็นสิริมงคลในโอกาสเดินทางตรวจราชการ จ.กาญจนบุรี
นายกรัฐมนตรีสักการะพระบรมราชานุสาวรีย์สมเด็จพระนเรศวรมหาราช พร้อมผูกผ้าพระเจดีย์ยุทธหัตถี เพื่อความเป็นสิริมงคลในโอกาสเดินทางตรวจราชการ จ.กาญจนบุรี
นายธนกร วังบุญคงชนะ โฆษกประจําสํานักนายกรัฐมนตรีเผยว่า วันนี้ (4 ส.ค. 65) เวลา 11.25 น. ณ พระบรมราชานุสาวรีย์สมเด็จพระนเรศวรมหาราช ต.ดอนเจดีย์ อ.พนมทวน จ.กาญจนบุรี ในโอกาสการเดินทางลงพื้นที่ตรวจราชการ จ.กาญจนบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ สักการะพระบรมราชานุสาวรีย์สมเด็จพระนเรศวรมหาราชขณะทรงพระคชาธารออกศึก ซึ่งเป็นอนุสรณ์สถานที่่ระลึกถึงคุณงามความดีที่พระนเรศวรได้ทําไว้ เพื่อปกป้องแผ่นดินไทยไว้ให้ลูกหลาน โดยนายกรัฐมนตรีได้ผูกผ้าสามสีพระเจดีย์ยุทธหัตถีที่เชื่อกันว่าสร้างขึ้นในครั้งที่สมเด็จพระนเรศวรมหาราชทรงกระทํายุทธหัตถีชนะสมเด็จพระมหาอุปราชากษัตริย์แห่งพม่า จากนั้น นายกรัฐมนตรีสักการะพระบรมรูปสมเด็จพระนเรศวรมหาราช พระสุพรรณกัลยา และพระเอกาทศรถ โดยมีข้าราชการส่วนท้องถิ่น นักเรียนและประชาชนให้การต้อนรับ
ภายหลังการสักการะฯ นายกรัฐมนตรีได้เดินทักทายผู้ที่มารอต้อนรับ พร้อมถ่ายภาพร่วมกับประชาชนอย่างเป็นกันเอง สร้างความประทับใจให้กับประชาชนชาวจังหวัดกาญจนบุรี โดยประชาชนได้ส่งเสียงรักลุงตู่ ลุงตู่สู้ ๆ นอกจากนี้ ยังมีนายไชยพงษ์ แสนดี เจ้าของปางช้าง อ.ไทรโยค จ.กาญจนบุรี กล่าวอวยพรขอให้นายกรัฐมนตรี “มีความหนักแน่นเหมือนหิน สร้างความหนักแน่นสามัคคีเพื่อประเทศชาติและคนไทย” และนายกรัฐมนตรีได้กล่าวกับนักเรียนว่า ขอให้ตั้งใจเรียนหนังสือ เพื่อสร้างอนาคต นําพาประเทศชาติให้เจริญต่อไป
รัฐบาลไทย-ข่าวทำเนียบรัฐบาล-ครม.เห็นชอบในหลักการให้ประเทศไทยเสนอตัวเป็นเจ้าภาพ จัดการประชุมคณะกรรมการมรดกโลกสมัยสามัญ ครั้งที่ 46 คาดช่วยสร้างและขยายโอกาสในการกระตุ้นเศรษฐกิจให้กับประเทศ หลังสถานการณ์โควิด-19
วันอังคารที่ 4 มกราคม 2565
ครม.เห็นชอบในหลักการให้ประเทศไทยเสนอตัวเป็นเจ้าภาพ จัดการประชุมคณะกรรมการมรดกโลกสมัยสามัญ ครั้งที่ 46 คาดช่วยสร้างและขยายโอกาสในการกระตุ้นเศรษฐกิจให้กับประเทศ หลังสถานการณ์โควิด-19
ครม.เห็นชอบในหลักการให้ประเทศไทยเสนอตัวเป็นเจ้าภาพ จัดการประชุมคณะกรรมการมรดกโลกสมัยสามัญ ครั้งที่ 46 คาดช่วยสร้างและขยายโอกาสในการกระตุ้นเศรษฐกิจให้กับประเทศ หลังสถานการณ์โควิด-19
วันที่ 4 มกราคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)เห็นชอบในหลักการให้ประเทศไทยเสนอเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 และมอบหมายให้สํานักงานนโยบายและแผนทรัพยากรธรรมชาติและสิ่งแวดล้อม(ทส.) ร่วมกับหน่วยงานที่เกี่ยวข้องดําเนินการจัดทําร่างข้อเสนอโครงการ รายละเอียด แผนงานและกิจกรรม และประมาณการค่าใช้จ่ายที่เกี่ยวข้องเสนอครม.เพื่อพิจารณาให้ความเห็นชอบก่อนจัดส่งให้ศูนย์มรดกโลก โดยคณะกรรมการมรดกโลกจะพิจารณาการเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 ในการประชุมคณะกรรมการมรดกโลกสมัยสามัญครั้งที่ 45 ระหว่างวันที่ 19-30 มิถุนายน 2565 ณ เมืองคาซาน สหพันธรัฐรัสเซีย
สําหรับการเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 จะส่งผลให้ประเทศไทยได้รับประโยชน์ดังนี้ จะช่วยส่งเสริมบทบาทการเป็นผู้นําในการดําเนินการภายใต้กรอบการดําเนินงานของอนุสัญญาคุ้มครองมรดกโลก ซึ่งจะเป็นประโยชน์ต่อการพัฒนาองค์ความรู้ และเพิ่มโอกาสในการเข้าถึงโครงการ กิจกรรม และข้อริเริ่มใหม่ๆ เช่น การจัดอบรมให้กับผู้จัดการแหล่งมรดกโลกหรือการอบรมให้ความรู้ในการดําเนินงานในด้านการอนุรักษ์
นอกจากนี้ยังมีผลต่อด้านเศรษฐกิจ โดยการเป็นเจ้าภาพจัดการประชุมฯ จะเป็นการสร้างและขยายโอกาสในการกระตุ้นเศรษฐกิจให้กับประเทศ ภายหลังสถานการณ์การแพร่ระบาดของเชื้อไวรัสโคโรนา 2019 ซึ่งจากข้อมูลสถิติในการจัดการประชุมแต่ละครั้งที่ผ่านมาตั้งแต่ครั้งที่ 40-43 มีผู้เข้าร่วมประชุมครั้งละไม่ต่ํากว่า 2,300 คน ทําให้เกิดเม็ดเงินหมุนเวียนจากการใช้จ่ายในด้านต่างๆ เช่น การเดินทาง ที่พัก การท่องเที่ยว และค่าใช้จ่ายทั่วไป
---------------------------
รัฐบาลไทย-ข่าวทำเนียบรัฐบาล-​Govt Spokesperson: CCSA to reassess post-pandemic transition in September
วันจันทร์ที่ 22 สิงหาคม 2565
​Govt Spokesperson: CCSA to reassess post-pandemic transition in September
​Govt Spokesperson: CCSA to reassess post-pandemic transition in September
August 22, 2022, Deputy Secretary-General to the Prime Minister and Acting Government Spokesperson Anucha Burapachaisri affirmed that the Center for COVID-19 Situation Administration (CCSA) in its meeting on August 19, 2022, chaired by Prime Minister and Defense Minister Gen. Prayut Chan-o-cha, has not made any decision on the revocation of the Emergency Decree as it needs to further assess the situation by September when the 19th extension of the Emergency Decree nationwide as a result of the COVID-19 situation will come to an end.
According to the Acting Government Spokesperson, the nationwide Emergency Decree has been put in place solely for concerned authorities to tackle the COVID-19 situation, and to strictly and efficiently control the spread of the disease. Thailand’s response against the COVID-19 pandemic has been recognized internationally to the point where some countries express interest to learn from Thailand’s experiences.
Although revocation of the Emergency Decree has not been raised for discussion, the meeting deliberated policy framework, guidelines and timeline for the post-pandemic transition under the principle “to allow people to live with COVID-19 safely and be able to lead normal lives”, taking into account the current situation, risk, and preventive measures. At present, over 90% of Thai people have been immune, and over 90% of them received the 3rd shot of vaccine. It is expected that future COVID-19 infection will be in the similar manner as influenza which may be found throughout the year, with mild symptoms, except those in the 608 groups.
CCSA will meet to reassess the post-pandemic transition before October 1 to ensure that there will be no negative consequences in all dimensions, and to prepare response plan in case that such consequences are inevitable.
รัฐบาลไทย-ข่าวทำเนียบรัฐบาล-รมว.พม. ร่วมลงพื้นที่ จ.กำแพงเพชร ติดตามความก้าวหน้าการดำเนินงานการขจัดความยากจนและพัฒนาทุกช่วงวัยอย่างยั่งยืน ตามหลักปรัชญาเศรษฐกิจพอเพียง (ศจพ.)
วันศุกร์ที่ 8 กรกฎาคม 2565
รมว.พม. ร่วมลงพื้นที่ จ.กําแพงเพชร ติดตามความก้าวหน้าการดําเนินงานการขจัดความยากจนและพัฒนาทุกช่วงวัยอย่างยั่งยืน ตามหลักปรัชญาเศรษฐกิจพอเพียง (ศจพ.)
รมว.พม. ร่วมลงพื้นที่ จ.กําแพงเพชร ติดตามความก้าวหน้าการดําเนินงานการขจัดความยากจนและพัฒนาทุกช่วงวัยอย่างยั่งยืน ตามหลักปรัชญาเศรษฐกิจพอเพียง (ศจพ.)
เมื่อวันที่ 7 ก.ค. 65เวลา 12.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) และคณะ ลงพื้นที่จังหวัดกําแพงเพชร ณ ตําบลวังบัว อําเภอคลองขลุง เพื่อติดตามความก้าวหน้าการดําเนินงานการขจัดความยากจนและพัฒนาทุกช่วงวัยอย่างยั่งยืน ตามหลักปรัชญาเศรษฐกิจพอเพียง (ศจพ.) พร้อมทั้งเยี่ยมชมบูธกระทรวง พม. นําเสนอการดําเนินงานพัฒนาคุณภาพชีวิตกลุ่มเปราะบางจังหวัดกําแพงเพชร ในมิติที่ 5 การเข้าถึงบริการของรัฐ สําหรับผู้สูงอายุและคนพิการ ได้แก่ เบี้ยยังชีพผู้สูงอายุ เบี้ยความพิการ เงินสงเคราะห์ กายอุปกรณ์ เครื่องอุปโภคบริโภคที่จําเป็น และการให้คําปรึกษาแนะนําการเข้าถึงสิทธิ สวัสดิการสังคม เป็นต้น อีกทั้งได้มอบบ้านหลังใหม่ให้กับผู้สูงอายุหญิง ซึ่งได้รับเงินสนับสนุน จํานวน 120,000 บาท จากเหล่ากาชาดจังหวัดกําแพงเพชร และมอบเครื่องอุปโภคบริโภคที่จําเป็นจากกระทรวง พม.
ทั้งนี้ สําหรับปีงบประมาณ 2565 กระทรวง พม. ได้ดําเนินโครงการพัฒนาที่อยู่อาศัยสําหรับกลุ่มเปราะบางในพื้นที่จังหวัดกําแพงเพชร ดังนี้ 1) โครงการปรับสภาพแวดล้อมและสิ่งอํานวยความสะดวกของผู้สูงอายุ จํานวน 58 หลัง โดยกรมกิจการผู้สูงอายุ (ผส.) ดําเนินการเสร็จแล้ว จํานวน 48 หลัง 2) โครงการปรับสภาพแวดล้อมที่อยู่อาศัยสําหรับคนพิการ จํานวน 63 หลัง โดยกรมส่งเสริมและพัฒนาคุณภาพชีวิตคนพิการ (พก.) ดําเนินการเสร็จแล้ว จํานวน 20 หลัง และ 3) โครงการบ้านพอเพียงสําหรับประชาชนผู้ประสบปัญหาความเดือดร้อนด้านที่อยู่อาศัยและที่ดิน จํานวน 178 หลัง โดยสถาบันพัฒนาองค์กรชุมชน (องค์การมหาชน) หรือ พอช. ดําเนินการเสร็จแล้ว จํานวน 153 หลัง
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” เตรียมลงพื้นที่ จ.ชลบุรี หารือแนวทางการพัฒนาการเกษตรของไทยไปสู่การเกษตรแบบ Smart Farming มอบนโยบายการขับเคลื่อนนวัตกรรมและเทคโนโลยีการเกษตร
วันเสาร์ที่ 7 พฤษภาคม 2565
โฆษกรัฐบาลเผย “นายกฯ” เตรียมลงพื้นที่ จ.ชลบุรี หารือแนวทางการพัฒนาการเกษตรของไทยไปสู่การเกษตรแบบ Smart Farming มอบนโยบายการขับเคลื่อนนวัตกรรมและเทคโนโลยีการเกษตร
โฆษกรัฐบาลเผย “นายกฯ” เตรียมลงพื้นที่ จ.ชลบุรี หารือแนวทางการพัฒนาการเกษตรของไทยไปสู่การเกษตรแบบ Smart Farming มอบนโยบายการขับเคลื่อนนวัตกรรมและเทคโนโลยีการเกษตร พร้อมเยี่ยมชมการดําเนินงานคูโบต้าฟาร์ม 9 พ.ค. นี้
วันที่ 7 พฤษภาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ มีกําหนดการลงพื้นที่จังหวัดชลบุรี ในวันจันทร์ที่ 9 พฤษภาคม 2565 เพื่อประชุมหารือแนวทางการพัฒนาการเกษตรของไทยไปสู่การเกษตรแบบ Smart Farming และเยี่ยมชมการดําเนินงานของคูโบต้าฟาร์ม ตําบลหนองอิรุณ อําเภอบ้านบึง จังหวัดชลบุรี ดังนี้
เวลาประมาณ 09.00 น. ที่ห้องประชุมอาคารเกษตรวิวัฒน์ คูโบต้าฟาร์ม นายกรัฐมนตรีจะรับฟังบรรยายสรุปจากคูโบต้าฟาร์ม และหารือแนวทางการพัฒนาการเกษตรของไทยไปสู่การเกษตรแบบ Smart Farming รับฟังแนวทางการพัฒนาเกษตรสมัยใหม่และชุมชนต้นแบบ Smart Farming ที่ประสบความสําเร็จ โดยผู้แทนวิสาหกิจชุมชนจากจังหวัดศรีสะเกษ และจังหวัดอุดรธานี พร้อมรับฟังโครงการความร่วมมือการพัฒนา Smart Farming เพื่อเพิ่มผลผลิตและแก้ไขปัญหาความยากจนของเกษตรกร โดยที่ปรึกษาสํานักงานกรรมการผู้จัดการใหญ่ บริษัท ปูนซิเมนต์ไทย จํากัด (มหาชน)
โอกาสนี้ นายกรัฐมนตรีจะได้กล่าวมอบนโยบายการขับเคลื่อนนวัตกรรมและเทคโนโลยีการเกษตร การยกระดับคุณภาพชีวิตของเกษตรกรและภาคเกษตรกรรม ภายใต้หลักปรัชญาเศรษฐกิจพอเพียง ก่อนที่จะตรวจเยี่ยมคูโบต้าฟาร์ม 3 โซนหลัก ได้แก่ 1) โซนเกษตรแม่นยําข้าวและพืชหลังนา 2) โซนเกษตรทฤษฎีใหม่ และโคก หนอง นา โมเดล และ 3) โซนเกษตรสมัยใหม่พืชไร่ ทั้งนี้ คูโบต้าฟาร์มเป็นฟาร์มสร้างประสบการณ์เกษตรสมัยใหม่ในภูมิภาคอาเซียน มีเทคโนโลยีและนวัตกรรมเกษตรครบวงจรแบบเป็นรูปธรรม นับเป็นอีกหนึ่งพื้นที่การเรียนรู้ทางการเกษตรยุคใหม่ที่น่าสนใจบนพื้นที่ 220 ไร่ ออกแบบภายใต้แนวคิด “End to End Solutions” คือการทําเกษตรแบบครบวงจรจากต้นน้ําถึงปลายน้ํา มุ่งถ่ายทอดองค์ความรู้การบริหารจัดการนวัตกรรมเกษตร ในรูปแบบของโซนสร้างประสบการณ์ทั้งหมด 10 โซน โดยพัฒนาร่วมกับหน่วยงานพันธมิตรต่าง ๆ ทั้งภาครัฐ เอกชน ตลอดจนสถาบันการศึกษา เพื่อให้ผู้ที่สนใจเข้าใจการทําเกษตรสมัยใหม่ที่ใช้นวัตกรรม และสนับสนุนให้สามารถเข้าถึงเครื่องจักรกลการเกษตรที่เหมาะสม ตรงกับความต้องการ ช่วยลดต้นทุน เพิ่มผลผลิต เพิ่มรายได้ สร้างแรงบันดาลใจ พร้อมทั้งตอบโจทย์ “การพัฒนาที่ยั่งยืน” ด้วย
รัฐบาลไทย-ข่าวทำเนียบรัฐบาล-นายกรัฐมนตรี ร่วมประชุม Nikkei Forum ณ กรุงโตเกียว ญี่ปุ่น
วันศุกร์ที่ 27 พฤษภาคม 2565
นายกรัฐมนตรี ร่วมประชุม Nikkei Forum ณ กรุงโตเกียว ญี่ปุ่น
วันพฤหัสบดีที่ 27 พฤาภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี เข้าร่วมการประชุม International Conference on the Future of Asia หรือ Nikkei Forum ครั้งที่ 27 ภายใต้หัวข้อ การทบทวนบทบาทของเอเชียในโลกที่แบ่งฝ่าย ระหว่างวันที่ 26-27 พ.ค.2565 ณ กรุงโตเกียว ประเทศญี่ปุ่น โดยจะเป็นโอกาสให้ได้พบ นายคิดชิดะ ฟูมิโอะ นายกรัฐมนตรีญี่ปุ่นอีกครั้ง นายกรัฐมนตรีได้แสดงวิสัยทัศน์ของไทยในการรับมือกับความท้าทายและความชะงักงันของภูมิภาคเอเชีย และการก้าวข้ามสถานการณ์โดยทุกฝ่ายต้องทํางานร่วมกัน เช่น สร้างการเติบโตทางเศรษฐกิจ สนับสนุนระบบพหุภาคี ความยั่งยืน และความสมดุล เพื่อให้ภูมิภาคเอเชียเข้มแข็งต่อไป พร้อมทั้งได้สร้างความเชื่อมั่นถึงนโยบายของไทยแก่สื่อมวลชนและนักธุรกิจญี่ปุ่นในการมาดําเนินธุรกิจและลงทุนในไทย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การรถไฟฟ้าขนส่งมวลชนแห่งประเทศไทย รายงานความก้าวหน้า งานก่อสร้างโครงการรถไฟฟ้า
วันเสาร์ที่ 8 มกราคม 2565
การรถไฟฟ้าขนส่งมวลชนแห่งประเทศไทย รายงานความก้าวหน้า งานก่อสร้างโครงการรถไฟฟ้า
------------------------------------
ข้อมูลการรายงานความก้าวหน้า งานก่อสร้างโครงการรถไฟฟ้าในความรับผิดชอบของ การรถไฟฟ้าขนส่งมวลชนแห่งประเทศไทย กระทรวงคมนาคม ณ วันที่ 31 ธันวาคม 2564 ดังนี้
1. โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
ความก้าวหน้างานโยธา 89.46%
2. โครงการรถไฟฟ้าสายสีเหลือง ช่วงลาดพร้าว - สําโรง
ความก้าวหน้างานโยธา 90.60%
ความก้าวหน้างานระบบรถไฟฟ้า 86.22%
ความก้าวหน้าโดยรวม 88.70%
3. โครงการรถไฟฟ้าสายสีชมพู ช่วงแคราย - มีนบุรี
ความก้าวหน้างานโยธา 85.59%
ความก้าวหน้างานระบบรถไฟฟ้า 81.45%
ความก้าวหน้าโดยรวม 83.88%
รัฐบาลไทย-ข่าวทำเนียบรัฐบาล-บขส. เตรียมเปิดให้บริการเดินรถเส้นทางกรุงเทพฯ - สวรรคโลก - สารจิตร หลังจากหยุดเดินรถชั่วคราวจากสถานการณ์แพร่ระบาดเชื้อไวรัส COVID-19
วันพุธที่ 10 พฤศจิกายน 2564
บขส. เตรียมเปิดให้บริการเดินรถเส้นทางกรุงเทพฯ - สวรรคโลก - สารจิตร หลังจากหยุดเดินรถชั่วคราวจากสถานการณ์แพร่ระบาดเชื้อไวรัส COVID-19
พร้อมปรับเพิ่มเที่ยววิ่งเส้นทางภาคเหนือ รองรับปริมาณการเดินทางที่มากขึ้น เริ่ม 12 พฤศจิกายนนี้ เป็นต้นไป จะเปิดให้บริการเดินรถเส้นทางภาคเหนือ รวมทั้งสิ้น 11 เส้นทาง จํานวน 30 เที่ยววิ่ง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า บขส. เตรียมกลับมาเปิดให้บริการเดินรถเส้นทางภาคเหนือ กรุงเทพฯ - สวรรคโลก - สารจิตร อีกครั้งหลังหยุดเดินรถชั่วคราวจากสถานการณ์แพร่ระบาดเชื้อไวรัส COVID-19 และจะปรับเพิ่มเที่ยววิ่ง จํานวน 3 เส้นทาง คือ กรุงเทพฯ - เชียงใหม่ กรุงเทพฯ - แม่สอด และกรุงเทพฯ - อุตรดิตถ์ จากเดิมให้บริการวันละ 2 เที่ยววิ่ง เป็น 4 เที่ยววิ่ง เพื่อรองรับการเดินทางของประชาชนที่เพิ่มขึ้น หลังรัฐบาลผ่อนคลายมาตรการล็อกดาวน์และมีนโยบายเปิดประเทศ ซึ่งจะส่งผลให้ตั้งแต่วันที่ 12 พฤศจิกายน 2564 บขส. จะเปิดให้บริการเดินรถเส้นทางภาคเหนือ รวมทั้งสิ้น 11 เส้นทาง จํานวน 30 เที่ยววิ่ง
สําหรับตารางเวลาเดินรถ บขส. เปิดให้บริการเส้นทางกรุงเทพฯ - สวรรคโลก - สารจิตร เวลาต้นทาง 10.30 น. เวลาปลายทาง 21.00 น. เส้นทางกรุงเทพฯ - เชียงใหม่ เวลาต้นทาง 07.30 น. และ 19.50 น. เวลาปลายทาง 07.30 น. และ 19.00 น. เส้นทางกรุงเทพฯ - แม่สอด เวลาต้นทาง 09.00 น. และ 20.20 น. เวลาปลายทาง 09.00 น. และ 19.00 น. และเส้นทางกรุงเทพฯ - อุตรดิตถ์ เวลาต้นทาง 08.30 น. และ 20.30 น. เวลาปลายทาง 08.00 น. และ 19.00 น.
กรรมการผู้จัดการใหญ่ บขส. กล่าวเพิ่มเติมว่า บขส. พร้อมให้บริการด้วยรถโดยสารที่มีคุณภาพ ได้มาตรฐานความปลอดภัยด้านสุขอนามัย SHA และจัดการเดินรถตามมาตรการสาธารณสุข เพื่อควบคุม และป้องกันการแพร่ระบาดของเชื้อไวรัส COVID-19 ทั้งนี้ผู้ใช้บริการสามารถจองตั๋วเดินทางกับ บขส. ได้ผ่านทาง แอปพลิเคชัน E-Ticket Website บขส. ร้าน 7-Eleven หรือตัวแทนจําหน่ายตั๋วของ บขส. และสามารถชําระค่าโดยสาร บขส. โดยใช้สิทธิ์โครงการคนละครึ่ง ผ่านแอปพลิเคชัน “เป๋าตัง” ได้ โดยสิทธิ์ดังกล่าวไม่สามารถใช้กับการจองตั๋วล่วงหน้า และไม่สามารถยกเลิก คืน เปลี่ยนแปลงตั๋วได้ทุกกรณี รวมทั้งผู้โดยสารที่ฉีดวัคซีนครบ 2 เข็ม สามารถใช้สิทธิ์รับส่วนลดค่าโดยสาร 20% (ไม่รวมค่าธรรมเนียม) จํากัดจํานวนที่นั่งต่อเที่ยววิ่ง ได้จนถึงวันที่ 30 พฤศจิกายนนี้ ณ ช่องจําหน่ายตั๋วของ บขส. ทั่วประเทศ สอบถามข้อมูลการเดินทางเพิ่มเติมได้ที่ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-ก.แรงงาน เตือนคนหางานเกาหลี ตรวจสอบรายชื่อบริษัทรับอนุญาตฯ จากกรมการจัดหางาน
วันอาทิตย์ที่ 22 พฤษภาคม 2565
ก.แรงงาน เตือนคนหางานเกาหลี ตรวจสอบรายชื่อบริษัทรับอนุญาตฯ จากกรมการจัดหางาน
นายสุชาติ ชมกลิ่น รัฐมนตรีว่าการกระทรวงแรงงาน เผยว่า กระทรวงแรงงาน ได้รับการประสานจากจังหวัดนครราชสีมาว่าได้มีบริษัทเอกชน อ้างว่าได้รับการแต่งตั้งจากรัฐบาลท้องถิ่นเกาหลีใต้
และมีความประสงค์ต้องการแรงงานไทยไปทํางานสวน เกษตร ฟาร์ม ที่ประเทศเกาหลีใต้จํานวนมากเมืองละไม่เกิน 1,000 ตําแหน่ง โดยประเทศไทยได้โควตา 8,000 คน ในกรณีที่ล่าช้าทางรัฐบาลท้องถิ่นเกาหลีจะเปิดรับแรงงานจากประเทศอื่นๆ จึงอาจจะทําให้โควตาแรงงานไทยลดน้อยลง ซึ่งไม่เป็นความจริง เนื่องจากหลังตรวจสอบพบว่าบริษัทดังกล่าวไม่ได้รับอนุญาตจัดหางานให้คนหางานเพื่อไปทํางานต่างประเทศจากนายทะเบียน ดังนั้นจึงไม่สามารถจัดส่งคนงานไปทํางานในเกาหลีใต้ขอให้แรงงานไทยอย่าหลงเชื่อข้อความดังกล่าว
“รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรีซึ่งกํากับดูแลกระทรวงแรงงาน ให้ความสําคัญกับปัญหาคนหางานถูกหลอกลวงไปทํางานต่างประเทศ เนื่องจากไม่ปลอดภัยต่อแรงงานไทย และมีความเสี่ยงที่จะถูกหลอกลวงโดยขบวนการค้ามนุษย์ เกี่ยวกับเรื่องนี้ ผมได้มีข้อสั่งการให้กรมการจัดหางานตรวจสอบ หากพบว่ามีความผิดจะดําเนินคดีอย่างจริงจัง โดยผู้ที่จัดหางานให้คนหางานทํางานในต่างประเทศ โดยไม่ได้รับอนุญาตจากนายทะเบียนจัดหางานกลาง ต้องระวางโทษจําคุกตั้งแต่ 3 ถึง 10 ปี หรือปรับตั้งแต่ 60,000 – 200,000 บาท หรือทั้งจําทั้งปรับ”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า สํานักงานจัดหางานจังหวัดนครราชสีมา และสํานักงานจัดหางานจังหวัดอุดรธานี ตรวจสอบทราบชื่อบริษัทดังกล่าวแล้ว และได้ประชาสัมพันธ์แจ้งต่อคนหางานในพื้นที่ให้ระมัดระวังไม่หลงเชื่อบริษัทดังกล่าว และตรวจสอบรายชื่อบริษัทที่ได้รับอนุญาตจากกรมการจัดหางาน ที่ www.doe.go.th/ipd ก่อนตัดสินใจใช้บริการกับบริษัทจัดหางาน เพื่อไม่ให้ตกเป็นเหยื่อของขบวนการหลอกลวงคนไปทํางานต่างประเทศ
สําหรับผู้ที่สนใจไปทํางานที่สาธารณรัฐเกาหลีสามารถสมัครผ่านระบบการไปทํางานสาธารณรัฐเกาหลีตามระบบอนุญาตการจ้างแรงงานต่างชาติ (Employment Permit System Foreign Workers: EPS) เพื่อทํางานในภาคอุตสาหกรรมการผลิต ภาคเกษตรและปศุสัตว์ และภาคก่อสร้าง โดยผู้ที่ไปทํางานตามระบบ EPS ซึ่งถือวีซ่า E-9 จะได้รับอนุญาตให้ทํางาน 3 ปี แต่หากทํางานดีนายจ้างพึงพอใจ และยื่นเรื่องต่อหน่วยงานที่เกี่ยวข้อง จะขอจ้างต่อได้ 1 ครั้ง ระยะเวลาจ้าง 1 ปี 10 เดือน รวมเป็นระยะเวลาจ้างงานต่อเนื่อง 4 ปี 10 เดือน ทั้งนี้ ต้องผ่านการทดสอบภาษาเกาหลี สมรรถนะ และทักษะการทํางานตามที่กําหนด
“ขอให้ผู้สนใจเตรียมตัวให้พร้อมสําหรับการทดสอบ และอย่าได้หลงเชื่อผู้ที่แอบอ้างว่าสามารถช่วยให้ไปทํางานเกาหลีผ่านระบบ EPS ได้ โดยสามารถสอบถามรายเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 กองบริหารแรงงานไทยไปต่างประเทศ ฝ่ายจัดส่งไปทํางานสาธารณรัฐเกาหลี EPS หรือโทร 0 2245 6716 , 0 2245 9429 หรือสายด่วนกระทรวงแรงงาน 1506 กด 2 สายด่วนกรมการจัดหางาน 1694”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-ครม.อนุมัติหลักการเพิ่มซาอุในรายชื่อประเทศผู้ถือหนังสือเดินทางซึ่งเข้ามาในราชอาณาจักรเป็นการชั่วคราวเพื่อการท่องเที่ยวได้รับการยกเว้นการตรวจลงตราและอยู่ในราชอาณาจักรไม่เกิน 30 วัน
วันอังคารที่ 7 มิถุนายน 2565
ครม.อนุมัติหลักการเพิ่มซาอุในรายชื่อประเทศผู้ถือหนังสือเดินทางซึ่งเข้ามาในราชอาณาจักรเป็นการชั่วคราวเพื่อการท่องเที่ยวได้รับการยกเว้นการตรวจลงตราและอยู่ในราชอาณาจักรไม่เกิน 30 วัน
ครม.อนุมัติหลักการเพิ่มซาอุในรายชื่อประเทศผู้ถือหนังสือเดินทางซึ่งเข้ามาในราชอาณาจักรเป็นการชั่วคราวเพื่อการท่องเที่ยวได้รับการยกเว้นการตรวจลงตราและอยู่ในราชอาณาจักรไม่เกิน 30 วัน หวังส่งเสริมการท่องเที่ยวฟื้นฟูประเทศหลังโควิด 19
วันที่ 7 มิถุนายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติในหลักการการเพิ่มซาอุดีอาระเบียในรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อการท่องเที่ยวได้รับการยกเว้นการตรวจลงตรา และอยู่ในราชอาณาจักรไม่เกิน 30 วัน ทั้งนี้เป็นผลจากการที่นายกรัฐมนตรีได้เดินทางเยือนซาอุดีอาระเบียอย่างเป็นทางการและทั้งสองฝ่ายได้ประกาศปรับความสัมพันธ์ทางการทูตระหว่างกันให้กลับสู่ระดับปกติอย่างสมบูรณ์ ผลการหารือที่สําคัญด้านหนึ่งคือ การส่งเสริมการติดต่อระหว่างภาคประชาชน โดยจะทําให้มีชาวซาอุดีอาระเบียเดินทางมาท่องเที่ยวประเทศไทยมากขึ้น จากเดิมรัฐบาลซาอุดีอาระเบียจะอนุญาตให้ชาวซาอุดีอาระเบียเดินทางมายังประเทศไทยปีละประมาณ 30,000 คน เพิ่มขึ้นเป็นปีละ 100,000-150,000 คน
ทั้งนี้กระทรวงการต่างประเทศได้ประชุมร่วมกับหน่วยงานที่เกี่ยวข้องเมื่อวันที่ 4 กุมภาพันธ์ 2565 ทุกหน่วยงานไม่มีข้อขัดข้องที่จะเพิ่มซาอุดีอาระเบียให้ได้รับสิทธิในเรื่องดังกล่าว เนื่องจากสอดคล้องกับนโยบายของรัฐบาลในการส่งเสริมการดึงดูดนักท่องเที่ยวจากต่างประเทศเพื่อฟื้นฟูเศรษฐกิจภายหลังสถานการณ์การแพร่ระบาดของโควิด 19 ซึ่งจะช่วยส่งเสริมการกระจายรายได้ไปยังภูมิภาคต่างๆและชาวซาอุดีอาระเบียยังเป็นนักท่องเที่ยวคุณภาพ มีการใช้จ่ายสูง และมักเดินทางเป็นครอบครัวขนาดใหญ่ คาดว่าจะสามารถสร้างรายได้ให้ประเทศไทยไม่ต่ํากว่า 5,000 ล้านบาทต่อปี
น.ส.ไตรศุลีกล่าวว่า ในปัจจุบันผู้ถือหนังสือเดินทางชาวซาอุดีอาระเบียสามารถขอรับการตรวจลงตรา ณ ช่องทางอนุญาตของด่านตรวจคนเข้าเมือง (Visa on Arrival : VoA) โดยพํานักในประเทศไทยได้ 15 วัน เสียค่าธรรมเนียมรายละ 2,000 บาท
รัฐบาลไทย-ข่าวทำเนียบรัฐบาล-ยกระดับมาตรการควบคุมโควิด-19 >>เริ่ม 20 ก.ค. 64
วันจันทร์ที่ 19 กรกฎาคม 2564
ยกระดับมาตรการควบคุมโควิด-19 >>เริ่ม 20 ก.ค. 64
....
ยกระดับมาตรการควบคุมโควิด-19
>>เริ่ม 20 ก.ค. 64
#ไทยคู่ฟ้า#รวมไทยสร้างชาติ#ร่วมต้านโควิด19
รัฐบาลไทย-ข่าวทำเนียบรัฐบาล-บริษัท ขนส่ง จำกัด เน้นย้ำให้บริการตามมาตรการสาธารณสุข เพื่อสร้างความปลอดภัยและป้องกันการแพร่ระบาดของเชื้อไวรัส COVID-19
วันพุธที่ 1 กันยายน 2564
บริษัท ขนส่ง จํากัด เน้นย้ําให้บริการตามมาตรการสาธารณสุข เพื่อสร้างความปลอดภัยและป้องกันการแพร่ระบาดของเชื้อไวรัส COVID-19
ตามที่ บขส. ได้เริ่มกลับมาเปิดให้บริการเดินรถในเส้นทางภาคเหนือ ภาคตะวันออกเฉียงเหนือและภาคตะวันออก และเส้นทางภาคใต้ รวม 26 เส้นทาง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ในวันที่ 1 กันยายน 2564 เป็นวันแรกที่ บขส. เริ่มกลับมาเปิดให้บริการเดินรถ ในเส้นทางภาคเหนือ จํานวน 8 เส้นทาง เส้นทางภาคตะวันออกเฉียงเหนือและภาคตะวันออก จํานวน 10 เส้นทาง และเส้นทางภาคใต้ จํานวน 8 เส้นทาง รวม 26 เส้นทาง โดยจํานวนเที่ยววิ่งคิดเป็นร้อยละ 30 - 40 ของจํานวนเที่ยววิ่งในสถานการณ์ปกติ
สําหรับบรรยากาศของการเปิดเดินรถของ บขส. เมื่อช่วงเช้าที่ผ่านมา ในเส้นทางภาคเหนือ ได้แก่ เส้นทางกรุงเทพฯ - เชียงใหม่ กรุงเทพฯ - อุตรดิตถ์ กรุงเทพฯ - ทุ่งช้าง กรุงเทพฯ - แม่สาย และกรุงเทพฯ - หล่มสัก (ข)- หล่มเก่า มีผู้โดยสารซื้อตั๋วเดินทางเที่ยวไปประมาณร้อยละ 44 ของจํานวนที่นั่ง ส่วนเส้นทางภาคตะวันออกเฉียงเหนือและภาคตะวันออก ได้แก่ เส้นทางกรุงเทพฯ - เลย - เชียงคาน กรุงเทพฯ - อุบลราชธานี กรุงเทพฯ - หนองบัวลําภูมีผู้โดยสารซื้อตั๋วเดินทางเที่ยวไปประมาณร้อยละ 20 ของจํานวนที่นั่ง
ทั้งนี้ บขส. ได้ปฏิบัติตามประกาศของ ศบค. และกรมการขนส่งทางบก ในการจัดที่นั่งรองรับผู้โดยสารไม่เกินร้อยละ 75 ของจํานวนที่นั่งทั้งหมด ห้ามรับประทานอาหารบนรถ รวมทั้งขอความร่วมมือผู้ใช้บริการปฏิบัติตามมาตรการสาธารณสุข D-M-H-T-T-A ดังนี้ เว้นระยะ ระหว่างกัน สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ตรวจวัดอุณหภูมิร่างกาย Test for COVID-19 ผู้ที่มีอาการและมีประวัติสัมผัสใกล้ชิดผู้ป่วยยืนยัน หรือเดินทางเข้าไปในพื้นที่เสี่ยง สแกนแอปพลิเคชันไทยชนะหรือหมอชนะ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกําหนด รวมทั้งผู้โดยสารที่มีความจําเป็นต้องเดินทางสามารถตรวจสอบมาตรการของแต่ละจังหวัดได้จาก https://www.moicovid.com/
กรรมการผู้จัดการใหญ่ บขส. กล่าวเพิ่มเติมว่า ผู้ใช้บริการสามารถจองตั๋วล่วงหน้าเดินทางกับ บขส. ผ่าน website บขส. https://tcl99web.transport.co.th/Home ร้าน 7-Eleven เคาน์เตอร์เซอร์วิสทุกสาขา หรือตัวแทนจําหน่ายตั๋วของ บขส. และสามารถชําระค่าโดยสาร บขส. โดยใช้สิทธิ์โครงการคนละครึ่งผ่านแอปพลิเคชัน “เป๋าตัง” ได้ โดยสิทธิ์ดังกล่าวไม่สามารถใช้กับการจองตั๋วล่วงหน้าได้ และไม่สามารถยกเลิก คืน หรือเปลี่ยนแปลงตั๋วได้ทุกกรณี สอบถามข้อมูลการเดินทางเพิ่มเติมได้ที่ ช่องจําหน่ายตั๋วรถโดยสารของ บขส. ทั่วประเทศ และ
Call Center1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-​เตรียมงาน 272,977 อัตรา รองรับบัณฑิตจบใหม่และผู้ว่างงาน
วันอังคารที่ 31 พฤษภาคม 2565
​เตรียมงาน 272,977 อัตรา รองรับบัณฑิตจบใหม่และผู้ว่างงาน
วันจันทร์ที่ 30 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยบัณฑิตจบใหม่และประชาชนที่ยังว่างงาน เตรียมตําแหน่งงานว่างไว้รองรับ 272,977 อัตรา แบ่งเป็นในประเทศ 158,503 อัตรา ต่างประเทศ 114,474 อัตรา รับตั้งแต่ ไม่ระบุวุฒิการศึกษา - ระดับปริญญาเอก โดยความต้องการแรงงานในประเทศมากที่สุดอยู่ในจังหวัด กทม. ปทุมธานี นนทบุรี สมุทรปราการ และระยอง สําหรับงานในกลุ่มอุตสาหกรรมเป้าหมาย S-Curve มีความต้องการแรงงานกว่า 40,000 อัตรา ซึ่ง 5 อันดับแรก คือ งานในอุตสาหกรรมแปรรูปอาหาร อุตสาหกรรมยานยนต์ อุตสาหกรรมโลจิสติกส์ อุตสาหกรรมอิเล็กทรอนิกส์ และ อุตสาหกรรมเชื้อเพลิงชีวภาพและเคมีชีวภาพ ผู้สนใจค้นหาและสมัครได้ที่เว็บไซต์และแอปพลิเคชัน “ไทยมีงานทํา” หรือ โทรสายด่วนกรมการจัดหางาน 1694
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.สธ. ติดตามการก่อสร้างอาคารผู้ป่วยนอก รพ.ปากพนัง เร่งรัดให้เปิดบริการได้ ธ.ค. นี้
วันพฤหัสบดีที่ 28 ตุลาคม 2564
รมช.สธ. ติดตามการก่อสร้างอาคารผู้ป่วยนอก รพ.ปากพนัง เร่งรัดให้เปิดบริการได้ ธ.ค. นี้
รัฐมนตรีช่วยว่าการกระทรวงสาธารณสุข ลงพื้นที่ติดตามการก่อสร้างอาคารผู้ป่วยนอกและอุบัติเหตุฉุกเฉิน รพ.ปากพนัง จ.นครศรีธรรมราช เร่งรัดผู้รับเหมาให้ดําเนินการแล้วเสร็จตามสัญญา สามารถเปิดบริการได้ ธ.ค. นี้
รัฐมนตรีช่วยว่าการกระทรวงสาธารณสุข ลงพื้นที่ติดตามการก่อสร้างอาคารผู้ป่วยนอกและอุบัติเหตุฉุกเฉิน รพ.ปากพนัง จ.นครศรีธรรมราช เร่งรัดผู้รับเหมาให้ดําเนินการแล้วเสร็จตามสัญญา สามารถเปิดบริการได้ ธ.ค. นี้ เพื่อดูแลสุขภาพประชาชนในพื้นที่และนักท่องเที่ยว รองรับนโยบาย การเปิดประเทศของรัฐบาล และเป็นการลดความแออัดของรพ.มหาราชนครศรีธรรมราช
วันนี้ (27 ตุลาคม 2564) ที่ รพ.ปากพนัง จ.นครศรีธรรมราช ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะที่ปรึกษา ลงพื้นที่ติดตามการก่อสร้างอาคารผู้ป่วยนอกและอุบัติเหตุฉุกเฉิน รพ.ปากพนัง และให้สัมภาษณ์ว่า รพ.ปากพนังเป็น รพ.ชุมชน ขนาด 90 เตียง (M2) ได้ขยายศักยภาพ การให้บริการประชาชน โดยเริ่มก่อสร้างอาคารผู้ป่วยนอกและอุบัติเหตุฉุกเฉิน 5 ชั้น ตั้งแต่ปี 2553 วงเงินงบประมาณ 80.5 ล้านบาท แต่ก่อสร้างไม่แล้วเสร็จ เนื่องจากมีปัญหาผู้รับเหมาทิ้งงานถึง 2 ครั้ง เบิกจ่ายไปแล้วกว่า 65.7 ล้านบาท รพ.อยู่ระหว่างดําเนินคดีกับผู้รับเหมา ปัจจุบันได้ผู้รับเหมารายใหม่ทําสัญญาดําเนินการต่อในวงเงิน 10.3 ล้านบาท ระยะเวลาสิ้นสุดสัญญา 28 พฤศจิกายน 2564 การก่อสร้างคืบหน้าไปแล้วกว่า 90% ได้เร่งรัดผู้รับเหมาดําเนินการให้แล้วเสร็จและส่งมอบงานให้ทันตามกําหนดสัญญา เพื่อพร้อมเปิดให้บริการประชาชนในเดือนธันวาคม 2564 นี้ โดยจะใช้เป็นอาคารผู้ป่วยนอก และหอผู้ป่วยอุบัติเหตุฉุกเฉิน มีห้องเอ็กซเรย์ และซีทีแสกน ช่วยอํานวยความสะดวกให้ประชาชนได้รับบริการในสถานพยาบาลใกล้บ้าน และส่งผลในการลดความแออัดของรพ.มหาราชนครศรีธรรมราชได้อีกทางหนึ่ง
ดร.สาธิตกล่าวต่อว่า ในวันที่ 1 พฤศจิกายน รัฐบาลมีนโยบายเปิดประเทศรับนักท่องเที่ยว ซึ่ง อ.ปากพนัง เป็นพื้นที่หนึ่งที่มีนักท่องเที่ยวเดินทางมาเป็นจํานวนมาก คาดว่าอาคารหลังใหม่จะช่วยรองรับการดูแลกลุ่มดังกล่าวได้อย่างมีประสิทธิภาพ ทั้งนี้ จะผลักดันการเพิ่มอัตรากําลังคน โดยเฉพาะพยาบาลวิชาชีพให้เพียงพอกับการให้บริการประชาชน โดยจะเสนอที่ประชุม อกพ.กระทรวงพิจารณา รวมถึงรับข้อเสนอขอรับการสนับสนุน
รถเอ็กซเรย์เคลื่อนที่ สําหรับบริการผู้ป่วยโควิด 19 และซ่อมแซมเครื่องซีทีแสกนให้ใช้งานได้ปกติด้วย
สําหรับการให้บริการฉีดวัคซีนโควิด 19 ขอให้สื่อสารประชาสัมพันธ์ให้ประชาชน โดยเฉพาะ ผู้สูงอายุ ผู้ป่วย 7 กลุ่มโรคเรื้อรัง และหญิงตั้งครรภ์ 12 สัปดาห์ขึ้นไป เข้ารับการฉีดวัคซีนให้มากที่สุด เพื่อลดการป่วยหนักและเสียชีวิต และจะทําให้ประชาชนกลับมาใช้ชีวิตปกติตามวิถีใหม่ได้เร็วขึ้น
******************************** 28 ตุลาคม 2564
รัฐบาลไทย-ข่าวทำเนียบรัฐบาล- โครงการทุนอุดหนุนนักเรียนใน จ.ชายแดนใต้
วันอาทิตย์ที่ 22 สิงหาคม 2564
โครงการทุนอุดหนุนนักเรียนใน จ.ชายแดนใต้
วันอาทิตย์ที่ 15 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติงบประมาณสําหรับโครงการทุนอุดหนุนนักเรียนเรียนดีมีความสามารถในพื้นที่จังหวัดชายแดนภาคใต้ ปี 2564-2572 ในกรอบวงเงิน 181 ล้านบาทช่วยให้นักเรียนที่จบการศึกษาชั้น ม.3 และ ม.6 ที่มีความเสี่ยงจะออกนอกระบบการศึกษาเนื่องจากปัญหาเศรษฐกิจของครอบครัว หรือประสบปัญหาทางสังคม ได้ศึกษาต่อจนสําเร็จการศึกษา โดยในระดับ ปวช. ให้ทุน 30,000 บาท/คน/ปี จํานวน 1,800 คน และระดับ ปวส. ให้ทุน 40,000 บาท/คน/ปี จํานวน 600 คน ทั้งนี้ สถานศึกษาจะดูแลทั้งเรื่องที่พัก อาหาร และจัดการเรียนการสอนทั้งด้านวิชาการ คุณธรรม และจริยธรรม เพื่อให้เด็กและเยาวชนในพื้นที่จังหวัดชายแดนภาคใต้ได้รับการดูแลและเติบโตอย่างมีคุณภาพ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมการขนส่งทางราง จัดกิจกรรมจิตอาสา "รู้รักสามัคคี รักษ์สิ่งแวดล้อม พัฒนาคุณภาพชีวิต"
วันเสาร์ที่ 11 ธันวาคม 2564
กรมการขนส่งทางราง จัดกิจกรรมจิตอาสา "รู้รักสามัคคี รักษ์สิ่งแวดล้อม พัฒนาคุณภาพชีวิต"
ณ ศูนย์ฉีดวัคซีนสถานีกลางบางซื่อ
วันนี้ (11 ธ.ค. 64) นายพิเชฐ คุณาธรรมรักษ์ รองอธิบดีกรมการขนส่งทางราง (ขร.) กระทรวงคมนาคม พร้อมด้วยเจ้าหน้าที่ ขร. ร่วมจัดกิจกรรมจิตอาสา "รู้รักสามัคคี รักษ์สิ่งแวดล้อม พัฒนาคุณภาพชีวิต" เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2564 เพื่อถายเป็นพระราชกุศล ณ ศูนย์ฉีดวัคซีนสถานีกลางบางซื่อ
โดย ขร. ได้นําน้ําดื่มมามอบให้เจ้าที่ที่ประจําศูนย์ฉีดวัคซีนสถานีกลางบางซื่อ เพื่อเป็นกําลังใจในการปฏิบัติงาน รวมทั้งดําเนินการจิตอาสาร่วมปฏิบัติงาน ณ ศูนย์ฉีดวัคซีนฯ ตามจุดต่างๆ เพื่ออํานวยความสะดวกให้กับประชาชน ทั้งนี้ ขร. ขอเชิญชวนประชาชนให้มาร่วมกันฉีดวัคซีนเพื่อสร้างภูมิคุ้มกัน ป้องกันตนเองจากเชื้อไวรัส COVID - 19 โดยสามารถเดินทางมาฉีดวัคซีนได้ที่ศูนย์ฉีดวัคซีนสถานีกลางบางซื่อ ซึ่งสามารถเดินทางมาโดยระบบขนส่งสาธารณะไม่ว่าจะเป็น รถไฟ รถไฟฟ้า รถโดยสาร หรือจะเดินทางไปยังศูนย์ฉีดวัคซีนใกล้บ้านท่าน และเมื่อฉีดวัคซีนเรียบร้อยแล้วอย่าลืมตรวจสอบการรับรองการฉีดวัคซีนได้ที่แอพพลิเคชั่น "หมอพร้อม" หรือใครไม่มีโทรศัพท์สมาร์ทโฟน ให้ติดต่อเจ้าหน้าที่ ณ จุดบริการที่ท่านไปฉีดวัคซีนเพื่อพิมพ์ใบรองเก็บไว้ติดตัว